Porsche Taycan, concurentul lui Tesla Model S, a fost lansat pe piața din România. Modelul 100% electric are un preț de pornire de 110.000 euro cu TVA și poate ușor să își dubleze valoarea în varianta de top.

Sedanul electric german este una dintre cele mai rapide mașini electrice de serie din lume. Accelerează până la 100 de km/h în 2,8 secunde.

Porsche Taycan este construit în tehnologia de 800 de volți, ceea ce permite încărcare mai rapidă față de mașinile electrice actuale, ce au sistemul electric gândit pentru tensiuni maxime de 400 volți. Este posibilă încărcarea de la o priză de până la 270 kW, în condițiile în care alte mașini electrice sunt limitate la 150 kW. În doar cinci minute, folosind curent continuu, poate primi curent pentru o autonomie de 100 km.

Autonomie Porsche Taycan

Modelul promite o autonomie de 400-460 de km (WLTP), depinzând de viteza de deplasare, stilul de condus, climă și condițiile de drum.

Tehnologii Taycan: suspensie adaptivă (Porsche Active Suspension Management) cu controlul electronic al amortizorului, Porsche Dynamic Chassis Control Sport (PDCC Sport), sistemul de stabilizare electromecanică a ruliului și Porsche Torque Vectoring Plus (PTV Plus). Patru moduri de conducere sunt disponibile: „Range”, „Normal”, „Sport” și „Sport Plus”.

V-ar putea interesa și:

Primele două versiuni ale lui Taycan vor fi Turbo și Turbo S. Modelele au două motoare electrice, unul pe puntea față și unul pe puntea din spate, făcând astfel ca mașinile să aibă tracțiune integrală. Taycan are o transmisie cu două viteze pe puntea spate. Prima treaptă oferă putere la start, iar a doua asigură o eficiență ridicată și rezerve de putere.

La interior pot fi comandate până la cinci display-uri. Cel din centru are 10,9 inci. Dacă configurati mașina și cu un display pentru pasageri, panoul de bord devine o bandă de sticlă.

Nemții au decis ca noul model Porsche electric să fie disponibil în patru versiuni: Taycan Turbo S, Taycan 4S, Taycan 4S Plus, Taycan Turbo.

Porsche Taycan 4S - preț 110.000 euro cu TVA

motor electric 530 CP

autonomie 407 km (WLTP)

baterie 79,2 kWh (71 kWh capacitate netă)

consum de curent: 20 kWh/100 km

accelerație 0-100 km/h 4 secunde

viteză maximă 250 km/h

Porsche Taycan 4S Plus - preț estimat cca. 117.000 euro cu TVA

motor electric 571 CP

autonomie 462 km (WLTP)

baterie 93,4 kWh (83,7 kWh capacitate netă)

consum de curent: 20,4 kWh/100 km

accelerație 0-100 km/h 4 secunde

viteză maximă 250 km/h

Porsche Taycan Turbo - preț 157.300 euro cu TVA

motor electric 680 CP

autonomie 450 km (WLTP)

baterie 93,4 kWh (83,7 kWh capacitate netă)

consum de curent: 22,3 kWh/100 km

accelerație 0-100 km/h 3,2 secunde

viteză maximă 260 km/h

Porsche Taycan Turbo S - preț 190.800 euro cu TVA

motor electric 761 CP

autonomie 412 km (WLTP)

baterie 93,4 kWh (83,7 kWh capacitate netă)

consum de curent: 23 kWh/100 km

accelerație 0-100 km/h 2,8 secunde

viteză maximă 260 km/h

Porsche Taycan este unul dintre cele mai sigure sedanuri testate de Euro NCAP. Modelul electric a obținut 5 stele la testele de siguranță și a fost apreciat pentru buna funcționare a sistemelor de asistență.

VIDEO: Crash test Euro NCAP cu Porsche Taycan

Protecția pasagerilor adulți este excelentă, punctajul obținut de Porsche Taycan a fost de 85%, în timp ce pentru protecția pasagerilor copii a obținut un scor de 83%. Punctajul obținut pentru protecția pietonilor a fost de 70%.

Urmărește-ne pe FACEBOOK